b'\n_START_ARTICLE_\nStane Belak - \xc5\xa0rauf\n_START_SECTION_\n\xc5\xbdivljenjepis\n_START_PARAGRAPH_\nOpravil je prek tiso\xc4\x8d alpinisti\xc4\x8dnih tur, prek 60 prvenstvenih, vrhunski vzponi v vseh letnih \xc4\x8dasih, v doma\xc4\x8dih in tujih gorah. Uspe\xc5\xa1no se je ukvarjal tudi z gorskim vodni\xc5\xa1tvom. Je prvi jugoslovanski gorski vodnik, ki je vodil kako res veliko turo na tujem - s klientom sta 1985 preplezala severno steno Eigerja._NEWLINE_Nepozabne bodo ostale njegove prve zimske ponovitve Rde\xc4\x8de zajede v Rakovi \xc5\xa1pici, Kru\xc5\xa1i\xc4\x8deve smeri v \xc5\xa0piku, \xc5\xa0inkove v Frdamanih policah in Raza Sfinge. Njegov najpomembnej\xc5\xa1i zimski vzpon je zagotovo prva zimska ponovitev \xc4\x8copovega stebra, katerega je s soplezalci preplezal v osmih dneh v izredno slabih razmerah._NEWLINE_Leta 1992 se je pri padcu v triglavski severni steni hudo po\xc5\xa1kodoval._NEWLINE_Za alpinisti\xc4\x8dne dose\xc5\xbeke je prejel \xc5\xa1tevilna priznanja, med drugim \xc4\x8dastno listino PZS, Bloudkovo nagrado kot \xc4\x8dlan odprave Everest 1979, Ziherlovo plaketo 1974 ter ve\xc4\x8d najvi\xc5\xa1jih priznanj za vrhunske dose\xc5\xbeke in delo na \xc5\xa1portnem podro\xc4\x8dju.'